Okeeee ich will euch jo nüm längr uf d foltere spanne und ha zidd gfunde zum ändlig mol schribe! Das isch schregglich wemme scho längr nüm gschribe hedd und immr widr nois drzue kunnt, schreggt eim ab ändlig mol aanezsitze und alles uf z schribe. Abr ebbe, ich nimm mr jetzt die zit! :)  Es isch eeeiniges passiert! Ich weiss gar nid wo aafo! Abr am beschde mol am Aafang, woni do in Iowa aako bi! Ich bi mid paar anderne Ustusschieler im Flugi  gsi (sone mega kleins, alts... ^^) und mir sin alli heil und sogar z frie in Waterloo, IA aako! Dört hän ganz vil lüd uff uns gwartet, alli Familiene. Ich ha d Mary nadürlich grad erkennt, vo de Föddeli und binere go hallo sage. Si isch mid minre Cousine (dr Morgan) und mim IEC (Vonnie) dört gsi. Und si hed mr e Tischört vo dr Schuel middbrocht. Ou und d Morgan hedd mr e mega härzigs Namensschildli gmacht. :) Denn isch no dr Mary iri Tochter, d Bri mit ihrem Fründ ko und mr sin alli zämmä go ässe. S isch  denn no e lange Daag worde will mr mid dr Vonnie no anderi Exchange students sin go abhole. Jo aos mini erschde Iidrügg sin sehr positiv gsi, und das sin si immrno, nachme ganze Monet. :)  Ich due euch mol zersch bids bar Persone vorstelle, damitdr wüssed vo wäm ich red! :) D Mary isch mini Gastmueter. SI hedd e Dochter, d Bri (Brianna) wo abr nüm deheim wohnt und e Fründ hed (dr Jeremy). Ihri Eltere wohne grad hinter uns und ich gläb si heisse Bill und Darnell, abr ich nenn se Grandma und Grandpa... Si  hedd 2 jüngeri Schweschdere, d Patty und d Julie. D Patty wohnt au in Allison und hedd e Maa (Warren, glaub) und 2 Kinder (Austin, 16 und Morgan, 12). Die anderi Schweschder läbt so ungefähr 5r0 minudde ewäg und hedd au e Maa (Tom, glaub) und 2 Kinder (Julie, 16 und Terren (weiss nid wie ald...) Dr Terren ka nid rede und hed die Krankheit wo dr einti in däm Film hedd, ich ha grad vrgässe wies heisst... Okee denn gids no d Bixbys, bi däne simmr rächt oft will die au e Ustuschielerin hän (d Christina us  Denmark). D Eldere heisse Vikki und Erik und si hän 3 Kinder, Tyler, 16, Holly, 14 und d Maddy, 11. Jo und denn gids no d EF lüdd, das sin die andere Ustuschschieler und d Vonie und dr Cliff (das sin mini IEC's, so Betreuer wo au Träffe und so plane). In minre Schuel heds no 3 anderi Ustuschschieler, d Christina, dr Heiko us Dütschland und dr Nick us Finnland (dä isch abr vonre andere Organisation).  Und ebbe mir wohne in Allison, e kliini Town, mid öbbe 1000 Iiwohner. Sisch mega Amerikanisch mid so  breidde Strosse und risige Wasertürm! Und es isch scho sehr flach do, mid meeega vill Himml abr nid nur flach, s hedd so paar Wälle. :POu und unsr Huus isch klei abr mega gmieddlich. S hed e Wohnzimmr, e Kuchi e WC und 2 Schlofzimmr.  Jo und sidd ich do bo hani scho sooooo vill gmacht... Zersch hani 2 Wuche Ferie gha, mir sin go lüdd bsueche, shoppe, Town aaluege usw... Sisch nie langwilig gsi. Eimol bini mid mine "Grosseldere" und dr Morgan go campe, und ich ha sogar e Fisch gfange!! :) hehe Und mr sin an d  State Fair, sone Mischig zwüsche Mäss und MuBA.  Am Wuchenänd vor dr Schuel sin ich und Christina denn vo so par Meiddli us dr Schuel zunre Slumberpary iiglade gsi, denn hämmr scho par kenneglernt, dasch no guedd gsi.  Und am Sunndig vor dr Schuel hämmer e EF Meeting gha, s sin alli EF Students vo dr Vonnie und dr Mary (si isch au e IEC vo baarne) ko und mr hän chli gredet und so. Mid däne machemr denn e Usflug nach Chicago und gön in d Mall of America (gröschdi Mall in ganz Amerika! :D) S sin  mega näddi! Und vo ganz vil vrschidene Ländr!  Denn am Dsischtig hed d Schuel aagfange! D Bethany fahrt am morge immr mid mir ind Schuel. Am erschde morge isch zersch sone Meeting gsi und denn hedd d Schuel aagfange. Ich ha in dr erschde Stund Publication (Yearbook mache) denn Biology, PE (Sport), American History, Language Arts, denn Lunchbreak, Spanish, Study Hall und denn Drama. Und noch dr Schuel hani denn no Cross Country Training. D Pausene sin mega kurz abr d Stunde gön au rächt schnäll vrbii und  bis jetzt ischs noni sehr schwirig. D Lüdd sin alli mega fründdlich! Am Friddig hänsi Foddis für s Yearbook gmacht und s isch s erschde Football Game gsi (abr nur unsri Schuel, si hän gege sich sälbr gspilt). Isch rächt komisch gsi das mol in ächt z gse, mit Cheerleaders und so.. ;) Und ich chegg s spiil kei bids! ;) Nochem Spiil bini denn mid 4 anderne Meiddli us dr Schuel zu somne Camper und mr hän dört übernachdet. Isch mega luschdig gsi. S sin zersch no 2 Erwachseni middko go luege und denn heddmi die  einti lo Truck fahre. :) hui... Und hüdd bini mit dr Mary zur Hauptstross gloffe und mr hän d Parade aagluegt (es sin ebbe grad Allison Days). Zersch isch sone Band udn denn kömme mega vill Sache, wie z.B. Füürwehr, d "Miss Allison" , anderi Firmene, d Bibliothek.. Nochhär isch denn no d Vikki und d Christina ko und mr hän chli alles aagluegt, und jetzt bni dehei und schrib do e halbe Roman... jaa ich ha haldd einiges usgloo, abr jetzt wüssedr wenigschdns bidsli was.    S isch jedefalls mega toll,  und ich gniesses voll und ganz! S hedd übrigns ganz vill noi Föddeli! ;)